ฮั่งเส็งปิดลบ 19.59 จุด จับตาประชุม FED, BOJ
ฮั่งเส็งปิดลบ 19.59 จุด จับตาประชุม FED, BOJ
20 ก.ย. 2559

ดัชนีฮั่งเส็งตลาดหุ้นฮ่องกงปิดปรับตัวลงเล็กน้อยในวันนี้ โดยดัชนีฮั่งเส็งลดลง 19.59 จุด หรือ 0.08% ปิดวันนี้ที่ 23,530.86 จุด โดยเทรดเดอร์ไม่กล้าผลีผลามเข้าลงทุน เพราะต้องการรอดูผลการประชุมของธนาคารกลางสหรัฐ(FED) และธนาคารกลางญี่ปุ่น (BOJ) ในวันพรุ่งนี้ ทั้งนี้ มีการคาดการณ์กันในตลาดว่า FED จะยังคงอัตราดอกเบี้ยในการประชุมครั้งนี้ ขณะที่คาดว่า BOJ อาจผ่อนคลายนโยบายการเงินเพิ่มเติม